कैलिफ़ोर्निया की राज्य मोहर
कैलिफ़ोर्निया राज्य कि महान मोहर (The Great Seal of the State of California) को सन १८४९ कैलिफ़ोर्निया राज्य संवैधानिक सम्मेलन में अपनाया गया था और तब से मामूली डिजाइन में बदलाव आया है। मोहर पर ज्ञान और युद्ध की रोमन देवी मिनर्वा (यूनान की पौराणिक कथाओं में अथीना) अंकित हैं। इस मोहर पर अंग्रेजी में यूरेका (EUREKA) लिखा हुआ है जो मूल यूनानी शब्द यूरेका (यूनानी में εύρηκα) है और इसका अर्थ "मैंने इसे प्राप्त किया" होता है यह कैलिफ़ोर्निया राज्य आदर्श वाक्य है। मोहर का मूल डिजाइन अमेरिकी सेना मेजर रॉबर्ट एस गार्नेट द्वारा किया गया था और अल्बर्ट कुनर द्वारा उत्कीर्ण किया गया था।